| Bradford  |
| --- |
| Bradford City HallBradford City Hall Bradford City Hall |
| Plassering |
| 

Bradford is located in

 |
| Styresmakter |
| Land |  Storbritannia |
| Konstituerande land |  England |
| Grevskap | West Yorkshire |
| Distrikt | City of Bradford |
| Grunnlagd | Mellomalderen |
| Geografi |
| Flatevidd - By |  64,4 km² |
| Innbyggjarar  - By (2007)   - folketettleik | 301 499   4 681,7 /km² |
| Koordinatar |  53°48′0″N 1°45′7″W﻿Koordinatar: 53°48′0″N 1°45′7″W﻿ |
| Diverse annan informasjon |
| Postnummer | BD |
| Telefon-retningsnummer | 01274 |
| **Nettstad:** www.bradford.gov.uk |
| 
 Commons har multimedium som gjeld: **Bradford**
 |

**Bradford** [brædfəd] ligg i hjarte av City of Bradford, eit bydistrikt i West Yorkshire i Nord-England. Han ligg ved foten av Penninane, 14 km vest for Leeds og 25 km nordvest for Wakefield. Bradford vart ein kommune i 1847 og fekk bystatus i 1897. 

Bradford har kring 300 000 innbyggjarar og er den 13. største byen i Storbritannia. Bradford er ein del av West Yorkshire byområde som i 2001 hadde 1,5 millionar innbyggjarar og er ein del av Leeds-Bradford større byområde (LUZ), det tredje største i Storbritannia etter London og Manchester, med ein estimert folkesetnad på 2,4 millionar.

Historisk var han ein del av West Riding of Yorkshire og vart viktig på 1800-talet som eit internasjonalt senter for tekstilproduksjon, særleg ull. Byen voks kraftig under den industrielle revolusjonen og av dei tidlegaste industrialiserte busetnadane. Han vart raskt «ullhovudstaden i verda». I tillegg hadde område tilgang til kol, jernmalm og blautt vatn som gjorde at Bradford var eit produksjonssenter. Bradford har fin victoriansk arkitektur, mellom anna det storslåtte italianiserte rådhuset.

Tekstilindustrien i Bradford forsvann etter kvart frå midten av 1900-talet. Sidan den gong har Bradford vorte ein turistdestinasjon med attraksjonar som National Media Museum og Cartwright Hall. Bradford har likevel hatt liknande utfordringar som resten av dei post-industrielle områda i Nord-England, med deindustrialisering, bustadproblem, sosial uro og økonomiske nedgangstider. 

Sidan 1950-åra har Bradford opplevd innvandring, særleg frå Mirpur i Pakistan. Bradford har den nest høgaste andelen av muslimar i England og Wales utanfor London. Det er estimert at det bur over 100 000 innbyggjarar med asiatisk opphav i byen, som er kring 20,5% av innbyggjarane i byen. Dette taler er venta å auke til 28 % i 2011. Bradford vert ofte omtalt som eit av dei beste døma på «parallelle samfunn», der folketalet effektivt lever fråskilde langs etniske, kulturelle og religiøse linjer.

Kjelder
-------

* *Denne artikkelen bygger på «Bradford» frå Wikipedia på engelsk, den 8. juli 2011.*
	+ *Wikipedia på engelsk oppgav desse kjeldene:*

1. ↑  National Statistics (2005). «Focus on people and migration: chapter 3 The UK's major urban areas» (PDF). s. 47. Henta 8. juli 2011.
2. ↑  «Urban Audit - City Profiles: Leeds». Urban Audit. Henta 8. juli 2011.
3. ↑  «History of Bradford». visitbradford.com. Arkivert frå originalen 15. april 2008. Henta 8. juli 2011.
4. ↑  Neighbourhood Statistics. «Check Browser Settings». Neighbourhood.statistics.gov.uk. Arkivert frå originalen 12. juni 2011. Henta 8. juli 2011.
5. ↑  Smithard, Tom. «Fascism and Islamism thrive in Bradford - report». Yorkshire Post. Arkivert frå originalen 9. mai 2008. Henta 8. juli 2011.
6. ↑  «Kenan Malik's essay on the real value of diversity». *kenanmalik.com*. Henta 8. juli 2011.

Bakgrunnsstoff
--------------

 Wikimedia Commons har multimedia som gjeld: **Bradford**

* Offisiell side

 Reiseguide for Bradford frå Wikivoyage

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* NKC
* GeoNames
* BBC Things
* MusicBrainz (area)

 |